b'\n_START_ARTICLE_\nJacobus Barbireau\n_START_SECTION_\n\xc5\xbdivljenje\n_START_PARAGRAPH_\nDo 60. let 20. stoletja so ga zamenjevali z nekoliko starej\xc5\xa1im skladateljem Barbingantom; ker viri iz obdobja pogosto uporabljajo razli\xc4\x8dne zapise in ne vsebujejo osebnih imen skladateljev, je bilo tovrstno zamenjevanje pogosto. Po vsej verjetnosti se je Barbireau rodil v Antwerpnu, kjer sta prebivala tudi njegova star\xc5\xa1a. Leta 1482 je prejel naziv magistra umetnosti, torej je med 70. leti 15. stoletja najverjetneje \xc5\xa1tudiral. Izrazil je \xc5\xbeeljo po \xc5\xa1tudiju z znanim humanistom in glasbenikom Rodolphusom Agricolo, ki je deloval v Ferrari in pozneje Heidelbergu, obstaja pa tudi ve\xc4\x8d pisem Agricole Barbireauju; eno od njih ponuja tudi zanimive podrobnosti o \xc5\xbeivljenju Barbireauja. Glede na omenjeno pismo je Barbireau leta 1484 \xc5\xbee aktivno skladal, njegova slava pa ni presegala okvirjev rodnega Antwerpna._NEWLINE_Leta 1484 je Barbireau postal vodja zbora antwerpske Katedrale in na tem polo\xc5\xbeaju ostal vse do svoje smrti. Maksimilijan I. ga je precej cenil, med njegovim obiskom Budima pa ga je precej hvalila tudi kraljica Beatrice._NEWLINE_Zadnjih devet let svojega \xc5\xbeivlenja je bil \xc5\xa1ibkega zdravja. Leta 1491, nedolgo po vrnitvi iz Budima, je v Antwerpu umrl.'